Kobe Bryant

I Kobe Bean Bryant (23 ya ing Agosto 1978 – 26 ya ing Enero 2020) métung yang Americanung mámiálung basketball. Métung yang shooting guard, at mémialung ya pára karéng Los Angeles Lakers king mabílug nang carera king National Basketball Association (NBA). Tutúring dé réng dakal a expértung métung karéng mapiang díling mámiálung basketball king kábang panaun i Bryant, a mékata-lima sínambut king NBA championship at mékata-labing walú (18) ya mépíling All-Star, mekata-labing lima (15) ya miyabe king All-NBA Team, mékata-labing adwá ya kayánib king All-Defensive Team, ya ing NBA Most Valuable Player (MVP) anyang 2008, at mékatadwá ya NBA Finals MVP. Mékatadwá ya múrin ménimúna i Bryant  king led the NBA in scoring at kapat ya king league all-time regular season ampong postseason scoring. Miyabe ya king Naismith Memorial Basketball Hall of Fame anyang 2020, anyang meangu ne bye, at miyabe ya king NBA 75th Anniversary Team anyang 2021.